**Atbildes par iepirkumu**

**ID Nr. LU2014/4-B/ERAF/AK**

Latvijas Lauksaimniecības universitāte (turpmāk- LLU) 16.06.2014. saņēma vēstuli ar jautājumiem par atklāto konkursu „LLU AAZL būvniecība un AAZI mācību un pētniecības bāzes rekonstrukcija ERAF līdzfinansētajam projektam „Mūsdienīgas zinātnes materiāltehniskās bāzes pilnveide lauksaimniecības resursu izmantošanas un pārtikas valsts nozīmes pētniecības centra ietvaros””, Iepirkuma identifikācijas Nr. LLU2014/4-B/ERAF/AK.

LLU iepazinās ar vēstulē uzdotajiem jautājumiem un sniedza sekojošas atbildes:

Jautājums: Nolikuma 1.3.2. punktā Piedāvājuma nodrošinājums ir spēkā līdz iepirkuma līguma slēgšanai (piedāvājuma nodrošinājuma termiņš nedrīkst būt mazāks par 4 un lielāks par 6 mēnešiem). Jautājums – lūdzu precizēt piedāvājuma nodrošinājuma termiņu 4 vai 6 mēneši? Vai paskaidrot, kā rīkosies Pasūtītājs, ja Pretendenta piedāvājuma derīguma termiņš sastādīs 4 mēnešus, bet Uzvarētājs līdz šim termiņam netiks izvēlēts. Vai Pretendentu piedāvājums tiks noraidīts?

**Atbilde:** Ja piedāvājuma nodrošinājuma termiņš būs 4 mēneši un līdz šim termiņam konkursa uzvarētājs netiks izvēlēts, tad Pretendentu piedāvājums netiks noraidīts. LLU vēlas norādīt, gadījumā ja iestāsies iepriekš minētā situācija, tad LLU lūgs pretendentiem pagarināt piedāvājumu nodrošinājuma termiņus.

**Jautājums: Nolikuma p. 4.3.1. Darbu izpildes grafiks.** Lūdzu ievietot informāciju par Darbu izpildes termiņu (mēnešos vai nedēļās), jo Nolikumā un Līguma projektā nav noteikts Darbu izpildes termiņš.

* 1. **Atbilde: Nolikuma 4.3.1. punktā ir norādīts, ka -** *Pretendents sagatavo un iesniedz darbu izpildes grafiku nedēļās tabulas veidā norādot, katra darbu veida izpildes laiku.* Darba izpildes laiks ir saskaņā ar pretendenta piedāvājumu, bet tas nedrīkst būt ilgāks par 2015. gada 30. martu, kad beidzas ERAF projekts.

**Jautājums: Nolikuma 4.4. punktā Finanšu piedāvājums**. Kā rīkoties Pretendentam, sakarā ar Nolikuma 4.4.3.punktu, ja dažās ailēs, kur jābūt formulas, tās nav?

**Atbilde: Nolikuma 4.4. punkts noteikts, ka -** *Pretendents lokālās tāmes sastāda digitāli veidnē Nr.10, aizpildot iekrāsotās šūnas kolonās Nr.2,6,7,9,10,15,16. Neiekrāsotajās šūnās ir ievadītas formulas un pretendents nedrīkst veikt nekādus labojumus. Ja pretendents būs veicis jebkādu labojumu Tāmju neiekrāsotajās šūnās, tad tā piedāvājums tiks uzskatīts par neatbilstošu atklātā konkursa nolikumam un izslēgts no dalības iepirkuma procedūrā. Tāmes jāiesniedz gan izdrukātā veidā, gan elektroniskā datu nesējā (CD vai citā).* LLU vēlas norādīt, ka runa ir tikai par iejaukšanos formulās. Ja ailēs formulu kaut kādu apstākļu dēļ nav, bet Pretendentam aile ir jāaizpilda, tad to nevar uzskatīt par iejaukšanos formulās.